b"\n_START_ARTICLE_\nArr\xc3\xb2s (Vielha e Mijaran)\n_START_SECTION_\nDescripci\xc3\xb3\n_START_PARAGRAPH_\nEl poble d'Arr\xc3\xb2s, que formava part de l'antic terme municipal d'Arr\xc3\xb2s i Vila, es troba a 956 m d'altitud, enlairat damunt la riba dreta de la Garona (abans de la seva conflu\xc3\xa8ncia amb el riu de Varrad\xc3\xb3s), als vessants orientals de la muntanya de Mariagata. El 1981 tenia 66 h. El poble, esglaonat pel pendent de la muntanya, t\xc3\xa9 a la part baixa l'esgl\xc3\xa9sia parroquial de Santa Eul\xc3\xa0lia, un edifici g\xc3\xb2tic del segle XIV, reformat posteriorment. Un edifici civil interessant \xc3\xa9s la Casa Ademar (coneguda tamb\xc3\xa9 per \xc3\x87o deth Senhor), de grans proporcions, amb dos torricons als extrems de la fa\xc3\xa7ana. Fou bastit el 1829 dins d'un estil neocl\xc3\xa0ssic."